**Enclavan kuningaskunta** (engl. *Kingdom of Enclava*, puol. *Królestwo Enclavy*) on itsenäiseksi julistautunut mikrovaltio Serbian ja Kroatian rajalla, Tonavan rannalla. Se sijaitsi alun perin Slovenian ja
Kroatian rajalla, noin 50 kilometrin päässä Zagrebista, mutta se siirrettiin, kun kävi ilmi, että sen omakseen vaatima alue kuului Slovenialle.

Historia
--------

Enclavan perusti puolalainen Piotr Wawrzynkiewicz ystävineen 23. huhtikuuta 2015. Vieraillessaan Sloveniassa he kuulivat paikallisilta maa-alueesta, joka ei kuulu millekään valtiolle. Alue syntyi Kroatian ja Slovenian rajalle, kun Jugoslavian hajottua mailla oli epäselvyyksiä rajan tarkasta sijainnista. Rajalle syntyi enklaaveja ja eksklaaveja, mutta niiden väliin jäi noin sadan neliömetrin alue, jota kumpikaan valtio ei vaatinut itselleen. Wawrzynkiewicz ystävineen löysi alueen ja päätti perustaa sinne kuningaskunnan. Heidän tarkoituksenaan oli Wawrzynkiewiczin mukaan luoda paikka, jossa ihmiset voivat vapaasti ilmaista mielipiteensä ja ansaita rahaa ilman verohuolia ihonväriin, uskontoon tai kansalaisuuteen katsomatta. Maan valuutaksi valittiin kryptovaluutta Dogecoin.

Slovenian edustaja ilmoitti 21. toukokuuta 2015, että Enclavan ei-kenenkään-maaksi nimitetty alue kuuluu tosiasiassa Slovenialle. Seuraavana päivänä Enclavan kotisivuilla ilmoitettiin, että se kunnioittaa muiden valtioiden itsenäisyyttä ja rajoja, ja niinpä se siirrettiin alkuperäiseltä alueeltaan Tonavan rannalle Kroatian ja Serbian rajalle, lähelle Liberlandin mikrovaltiota. Myös siellä on alueita, joita yksikään valtio ei ole vaatinut itselleen.

Enclavan kansalaisuutta voi hakea kuka tahansa. Hakemuksia on tehty jo yli 5 000, ja kansalaisuus on myönnetty 134 henkilölle.

Hallinto
--------

Enclavan valtionpäämiehenä toimii kuningas Enclav I.

### Ministerit

Enclavan ministerit valittiin vaaleilla toukokuussa 2015. Vaaleissa äänesti noin 800 ihmistä.

Enclavan ministerit saavat lordin tai ladyn arvonimen.

|
|  |
Enclavan ministerit| Nimi | Virka | Nimitetty |
| --- | --- | --- |
| Tammiga, Annemarijn Annemarijn Tammiga | Pääministeri | 2015-05-07 7.5.2015 |
| Laihui, Zou Zou Laihui | Ulkoministeri | 2015-05-08 8.5.2015 |
| Ferrigno, Zach Zach Ferrigno | Valtiovarainministeri | 2015-05-08 8.5.2015 |
| Bialek, Tomasz Tomasz Białek | Innovaatio- ja informaatioteknologiaministeri | 2015-05-08 8.5.2015 |
| Ornowski, Bartlomiej Bartłomiej Ornowski | Tiede- ja hyväntekeväisyysministeri | 2015-05-07 7.5.2015 |
| Beymert, Jared Jared Beymert | Infrastruktuuri- ja kehitysministeri | 2015-05-09 9.5.2015 |

Kansainväliset suhteet
----------------------

Yksikään valtio ei ole tunnustanut Enclavaa.

Enclava on tunnustanut kolme muuta mikrovaltiota: Liberlandin, Sealandin ja Pohjois-Sudanin kuningaskunnan.

Lähteet
-------

1. 1 2 3 4 5 6 7  Huusko, Jukka: Uusi minivaltio perustettiin Balkanille – kuka tahansa voi anoa kansalaisuutta *hs.fi*.  16.5.2015. Helsingin Sanomat.  Arkistoitu 18.5.2015. Viitattu 17.5.2015.
2. 1 2 3  The Kingdom of Enclava Enclava. Viitattu 17.5.2015. (englanniksi)
3. 1 2 3 4  News Enclava. Viitattu 17.5.2015. (englanniksi)
4. 1 2  ‘Kingdom of Enclava’ moves to new home on Croatian-Serbian border *japantimes.co.jp*.  24.5.2015. Ljubljana:  The Japan Times. Viitattu 3.6.2015. (englanniksi)
5. 1 2  'Kingdom of Enclava' part of Slovenia, Ljubljana says  21.5.2015. Ljubljana:  Yahoo! News. Viitattu 3.6.2015. (englanniksi)
6. 1 2  Polish tourists proclaim 'Kingdom of Enclava'  15.5.2015. AFP.  Arkistoitu 18.5.2015. Viitattu 17.5.2015. (englanniksi)
7. 1 2  Squires, Nick: Welcome to the world's newest country – the Kingdom of Enclava  15.5.2015. Rooma:  The Telegraph. Viitattu 17.5.2015. (englanniksi)
8. 1 2 3  Government Enclava. Viitattu 17.5.2015. (englanniksi)

Aiheesta muualla
----------------

* Enclavan viralliset kotisivut (englanniksi)